Propunere de DIRECTIVĂ A PARLAMENTULUI EUROPEAN ŞI A CONSILIULUI privind apropierea legislațiilor statelor membre cu privire la cazeinele și cazeinații destinați consumului uman și de abrogare a Directivei 83/417/CEE a Consiliului /* COM/2014/0174 final - 2014/0096 (COD) */





EXPUNERE DE MOTIVE 1. CONTEXTUL PROPUNERII Motivele și obiectivele propunerii Directiva 83/417/CEE a Consiliului prevede apropierea legislațiilor statelor membre privind anumite lactoproteine (cazeină și cazeinați) destinate consumului uman Se propune abrogarea respectivei directive și înlocuirea acesteia cu un text nou din următoarele motive: (1) pentru a se alinia competențele de executare conferite Comisiei la noile distincții introduse de Tratatul privind funcționarea Uniunii Europene (TFUE) (2) pentru a se ține seama de alte acte juridice adoptate între timp, în special cu privire la legislația alimentară (3) pentru a se alinia cerințele privind compoziția produselor în cauză la standardul internațional relevant emis de Codex Alimentarius. (1) Tratatul privind funcționarea Uniunii Europene (TFUE) a făcut distincția, pe de o parte, între competența delegată Comisiei de a adopta acte fără caracter legislativ cu domeniu de aplicare general, care completează sau modifică anumite elemente neesențiale ale unui act legislativ, astfel cum este prevăzut în articolul 290 (acte delegate), și, pe de altă parte, competența conferită Comisiei de a adopta acte de punere în aplicare în cazul în care sunt necesare condiții uniforme, astfel cum este prevăzut la articolul 291 (acte de punere în aplicare). Exercițiul de control al dispozițiilor din Directiva 83/417/CEE în ceea ce privește noua distincție între actele delegate și actele de punere în aplicare a arătat necesitatea pentru Comisie de a fi împuternicită să adopte acte delegate pentru a modifica, după caz, definițiile tehnice și standardele stabilite în anexe pentru cazeinele și cazeinații comestibili pentru a ține seama de evoluția standardelor internaționale în domeniu și de progresul tehnic. Prezenta propunere include o împuternicire corespunzătoare. (2) Prezenta propunere ia în considerare dispozițiile legislative elaborate în paralel, în special în ceea ce privește legislația privind produsele alimentare. Aceasta privește în special actualizările aduse la Directiva 2000/13/CE[1], Regulamentul (CE) Nr. 178/2002[2], Regulamentul (CE) Nr. 882/2004[3], Regulamentul (CE) Nr. 1332/2008[4] și Regulamentul (CE) Nr. 1333/2008[5]. (3) Un standard internațional a fost adoptat de Codex Alimentarius pentru produsele din cazeină comestibilă[6]. Acest standard definește, printre altele, factorii esențiali de compoziție și de calitate ai produselor din cazeină. Pentru a permite operatorilor economici din sectorul alimentar să beneficieze de condiții de concurență echitabile pe piața mondială, prezenta propunere modifică cerințele privind compoziția prevăzute în anexe pentru cazeina și cazeinații comestibili în funcție de cele aplicabile în standardul Codex menționat mai sus. Această ajustare are ca rezultat două modificări: nivelul maxim de umiditate al cazeinei comestibile crește de la 10 la 12%, iar conținutul maxim de grăsimi din lapte al cazeinei acide comestibile scade de la 2,25 la 2%. În urma acestei modificări, cerințele privind compoziția prevăzute în propunere sunt pe deplin în conformitate cu standardul internațional Propunerea nu are implicații financiare asupra bugetului Uniunii. Contextul general Articolele 290 și 291 din Tratatul privind funcționarea Uniunii Europene (TFUE) prevăd două tipuri diferite de acte ale Comisiei: Articolul 290 din TFUE autorizează organul legislativ să delege Comisiei competența de a adopta acte fără caracter legislativ și cu domeniu de aplicare general, care completează sau modifică anumite elemente neesențiale ale unui act legislativ. Actele juridice adoptate astfel de Comisie sunt, potrivit terminologiei utilizate în tratat, „acte delegate” [articolul 290 alineatul (3)]. Articolul 291 din TFUE permite statelor membre să ia toate măsurile de drept intern necesare pentru a pune în aplicare actele obligatorii din punct de vedere juridic ale Uniunii. Aceste acte conferă Comisiei competențe de executare, atunci când sunt necesare condiții unitare pentru punerea lor în aplicare. În terminologia utilizată în tratat, actele legislative astfel adoptate de Comisie se numesc „acte de punere în aplicare” [articolul 291 alineatul (4)]. De la adoptarea primei directive în 1983, în legislația din domeniul alimentar au fost adoptate o serie de acte juridice. Acestea trebuie luate în considerare. Producția de cazeină și cazeinați din lapte a făcut obiectul unui sistem de subvenții interne pus în aplicare de Uniune până în 2006. Acest sistem de subvenții a încetat să mai fie aplicat de atunci și a fost definitiv abrogat prin acordul politic la care s-a ajuns în 2013 cu privire la reforma organizării comune unice a piețelor pentru produse agricole. Dispozițiile specifice care sunt diferite de standardele internaționale nu mai sunt, prin urmare, justificate. În consecință, propunerea adaptează cerințele privind compoziția produselor din cazeină la standardul Codex în cauză. Dispoziții în vigoare în domeniul propunerii Articolele 290 și 291 din Tratatul privind funcționarea Uniunii Europene (TFUE). Directiva 2000/13/CE, Regulamentul (CE) Nr. 178/2002, Regulamentul (CE) Nr. 882/2004, Regulamentul (CE) Nr. 1332/2008 și Regulamentul (CE) Nr. 1333/2008. Codex Stan 290-1995. Coerența cu celelalte politici și obiective ale Uniunii Propunerea este în concordanță cu noua clasificare a competențelor conferite Comisiei în temeiul TFUE, cu actele juridice relevante din legislația în domeniul alimentar și cu standardul internațional publicat de Codex Alimentarius pentru produsele din cazeină. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Consultarea părților interesate Nu este necesară consultarea părților interesate, deoarece propunerea vizează în principal aspecte interinstituționale și nu modifică substanța Directivei 83/417/CEE, care a funcționat bine timp de decenii. Propunerea permite, de asemenea, o mai bună integrare a normelor privind cazeina și cazeinații în cadrul juridic mai larg legat de legislația privind produsele alimentare, ceea ce prezintă avantaje din punctul de vedere al clarității și simplificării. De asemenea, normele privind furnizarea de informații de la o întreprindere la alta au fost simplificate. Alinierea suplimentară la standardul internațional a fost discutată cu industria, care a salutat propunerea de modificare. Obținerea și utilizarea expertizei Expertiza externă nu este necesară din aceleași motive. Evaluarea impactului Evaluarea impactului nu este necesară din aceleași motive. 3. ELEMENTELE JURIDICE ALE PROPUNERII Rezumatul acțiunii propuse Propunerea (1) identifică nevoia de a conferi Comisiei competențe delegate cu scopul de a adopta modificarea anexelor I și II și stabilește procedura corespunzătoare de adoptare a acestor acte în noul context juridic creat prin intrarea în vigoare a articolelor 290 și 291 din TFUE (2) adaptează dispozițiile existente la dezvoltarea legislației, în special în domeniul legislației alimentare (3) ajustează, după caz, cerințele de compoziție a cazeinelor comestibile la standardul Codex corespunzător. Temeiul juridic Tratatul privind funcționarea Uniunii Europene, articolul 114. Principiul subsidiarității Propunerea intră în domeniul comun de competență al UE și al statelor membre și respectă principiul subsidiarității. Principiul proporționalității Propunerea respectă principiul proporționalității. Alegerea instrumentelor Forma actului inițial (o directivă) nu se modifică. Propunerea vizează elaborarea împuternicirii Comisiei în noul context juridic creat prin Tratatul de la Lisabona. Totodată, aceasta ține cont de dezvoltarea continuă a legislației în ultimii ani și de standardele internaționale existente actualizate. În plus, propunerea ia în considerare necesitatea ca statele membre să dispună de o anumită marjă pentru a adapta punerea în aplicare la mediul juridic și administrativ național, în special în ceea ce privește posibila adoptare a unor măsuri naționale cu privire la chestiuni care nu sunt armonizate în mod specific de propunere. 2014/0096 (COD) Propunere de DIRECTIVĂ A PARLAMENTULUI EUROPEAN ŞI A CONSILIULUI privind apropierea legislațiilor statelor membre cu privire la cazeinele și cazeinații destinați consumului uman și de abrogare a Directivei 83/417/CEE a Consiliului PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European[7], hotărând în conformitate cu procedura legislativă ordinară, întrucât: (1) Directiva 83/417/CEE[8] a Consiliului prevede apropierea legislațiilor statelor membre privind anumite lactoproteine (cazeină și cazeinați) destinate consumului uman De la intrarea în vigoare a respectivei directive au avut loc câteva modificări, în special prin dezvoltarea unui cadru juridic cuprinzător în domeniul legislației alimentare, precum și adoptarea de către Codex Alimentarius a unui standard internațional[9] pentru produsele din cazeină comestibilă, care trebuie să fie luate în considerare. (2) Directiva 83/417/CEE conferă Comisiei competențe de punere în aplicare a unora dintre dispozițiile sale. Ca o consecință a intrării în vigoare a Tratatului de la Lisabona, competențele respective trebuie să se alinieze la articolul 290 din Tratatul privind funcționarea Uniunii Europene (denumit în continuare „tratatul”). (3) Așadar, din motive de claritate, Directiva 83/417/CEE ar trebui să fie abrogată și înlocuită cu o nouă directivă. (4) Ținând seama de faptul că Regulamentul (CE) nr. 882/2004 al Parlamentului European și al Consiliului[10] conține norme generale, orizontale și uniforme ale Uniunii privind metodele de prelevare a probelor și de analiză a produselor alimentare, dispozițiile corespunzătoare ale Directivei 83/417/CEE nu mai sunt necesare. (5) Ținând seama de faptul că Regulamentul (CE) nr. 178/2002 al Parlamentului European și al Consiliului[11] conține norme generale, orizontale și uniforme ale Uniunii privind adoptarea unor măsuri de urgență pentru alimente și hrana pentru animale, dispozițiile corespunzătoare ale Directivei 83/417/CEE nu mai sunt necesare. (6) Directiva 2000/13/CE a Parlamentului European și a Consiliului[12] nu se aplică relațiilor între întreprinderi. Întrucât produsele reglementate de prezenta directivă nu sunt destinate să fie vândute consumatorului final, ci doar de la o întreprindere la alta pentru prepararea produselor alimentare, este necesar să se mențină, să se adapteze la cadrul juridic actual și să se simplifice normele specifice deja incluse în Directiva 83/417/CEE. Normele menționate prevăd informațiile care trebuie furnizate pentru produsele respective în scopul de a permite operatorilor economici din sectorul alimentar, pe de o parte, să beneficieze de informațiile de care au nevoie în etichetarea produselor finale, de exemplu atunci când este vorba despre alergeni și, pe de altă parte, să evite situațiile în care respectivele produse pot fi confundate cu alte produse similare care nu sunt destinate consumului uman. (7) Regulamentul (CE) nr. 1333/2008 al Parlamentului European și al Consiliului[13] prevede o definiție a mijloacelor auxiliare de prelucrare menționate ca adjuvanți tehnologici în Directiva 83/417/CEE. Prin urmare, prezenta directivă ar trebui să utilizeze termenul „mijloace auxiliare de prelucrare” în loc de „adjuvanți tehnologici”. (8) Ceilalți termeni și referințe utilizați în anexele la Directiva 83/417/CEE ar trebui să fie adaptați pentru a se ține seama de cei utilizați în Regulamentul (CE) nr. 1333/2008 și în Regulamentul (CE) nr. 1332/2008 al Parlamentului European și al Consiliului.[14] (9) Anexa I la Directiva 83/417/CEE stabilește nivelul maxim de umiditate al cazeinelor comestibile la 10 %, și conținutul maxim de grăsime din lapte pentru cazeina acidă comestibilă la 2,25 %. Luând în considerare faptul că standardul internațional 290-1995 elaborat de Codex Alimentarius stabilește parametrii la 12 % și, respectiv, la 2 %, parametrii corespunzători ar trebui să fie stabiliți în conformitate cu standardul internațional astfel încât să se evite distorsiunile comerciale. (10) În vederea adaptării sau actualizării rapide a elementelor tehnice conținute în anexe pentru a se ține seama de evoluția standardelor internaționale în domeniu sau de progresele tehnice, competența de a adopta acte în conformitate cu articolul 290 din tratat ar trebui să fie delegată Comisiei în ceea ce privește standardele aplicabile cazeinelor comestibile și cazeinaților comestibili stabilite în anexele I și II. (11) Este deosebit de important ca, în timpul lucrărilor pregătitoare, Comisia să organizeze consultări adecvate, inclusiv la nivel de experți. Atunci când pregătește și elaborează acte delegate, Comisia trebuie să asigure transmiterea simultană, la timp și adecvată a documentelor relevante către Parlamentul European și către Consiliu. (12) Statele membre ar trebui să aibă o marjă de manevră pentru a adopta măsuri la nivel național în ceea ce privește chestiunile care nu sunt în mod specific armonizate prin prezenta directivă pentru a se adapta la mediul juridic și administrativ național. În astfel de cazuri, statele membre ar trebui să notifice Comisiei măsurile lor naționale în conformitate cu procedura stabilită în Directiva 98/34/CE a Parlamentului European și a Consiliului[15], ADOPTĂ PREZENTA DIRECTIVĂ: Articolul 1 Prezenta directivă se referă la cazeine și cazeinați destinați consumului uman, precum și la amestecurile din acestea. Articolul 2 În sensul prezentei directive, se aplică următoarele definiții: (a) „cazeină” înseamnă constituentul proteic principal al laptelui, spălat și uscat, insolubil în apă și obținut din lapte degresat prin precipitare: (i) prin adăugarea de acid sau (ii) prin acidificare microbiană sau (iii) prin adăugarea unui cheag sau (iv) prin folosirea altor enzime de coagulare a laptelui și supus unui tratament termic care să facă o fosfatază negativă, fără a aduce atingere posibilității de utilizare anterioară a proceselor de schimb de ioni și de concentrare; (b) „cazeinați” înseamnă produsele obținute din uscarea cazeinei tratate cu agenți de neutralizare și supuse unui tratament termic care să facă o fosfatază negativă; (c) „lapte degresat” înseamnă laptele la care nu s-a adăugat nimic și la care s-a redus doar conținutul de grăsime. (d) „cazeină acidă comestibilă” înseamnă cazeina destinată consumului uman, obținută prin precipitare utilizând mijloacele auxiliare de prelucrare și culturile de bacterii menționate în secțiunea I punctul (d) din anexa I și care respectă standardele stabilite în secțiunea I din respectiva anexă; (e) „cazeină cheag comestibilă” înseamnă cazeina destinată consumului uman, obținută prin precipitare utilizând mijloacele auxiliare de prelucrare menționate în secțiunea II punctul (d) din anexa I și care respectă standardele stabilite în secțiunea II din respectiva anexă; (f) „cazeinați comestibili” înseamnă cazeinații obținuți din cazeine comestibile utilizând agenți de neutralizare de calitate comestibilă menționați la punctul (d) din anexa II și care respectă standardele stabilite în anexa respectivă. Articolul 3 Statele membre iau măsurile necesare pentru a se asigura că: (a) produsele definite la articolul 2 pot fi comercializate numai dacă respectă definițiile și normele stabilite de prezenta directivă și de anexele I și II la aceasta și că (b) produsele care nu satisfac criteriile stabilite în anexele I și II nu sunt folosite la prepararea alimentelor și sunt denumite și etichetate astfel încât cumpărătorul să nu fie indus în eroare privind natura, calitatea sau utilizarea lor. Articolul 4 Denumirile menționate la articolul 2 literele (d), (e) și (f) sunt rezervate produselor definite și trebuie utilizate din punct de vedere comercial la desemnarea produselor respective. Articolul 5 1. Mențiunile obligatorii care trebuie marcate pe ambalaje, containere sau etichetele produselor menționate în articolul 2 trebuie să fie ușor vizibile, lizibile clar și cu caractere indelebile, și sunt următoarele: (a) denumirea rezervată produselor în cauză în conformitate cu articolul 4, în cazul cazeinaților, împreună cu o indicație privind cationul sau cationii; (b) în cazul produselor comercializate sub formă de amestec: (i) mențiunea „amestec de …” urmată de denumirile diverselor produse care alcătuiesc amestecul, în ordine descrescătoare după greutate; (ii) o indicație privind cationul sau cationii în cazul cazeinei sau cazeinaților; (iii) conținutul de proteine în cazul amestecurilor conținând cazeinați; (c) cantitatea netă exprimată în kilograme sau grame; (d) numele sau denumirea comercială și adresa operatorului sub a cărui denumire sau denumire comercială se comercializează produsul alimentar sau, dacă operatorul respectiv nu are sediul în Uniune, ale importatorului pe piața Uniunii Europene; (e) în cazul produselor importate din țări terțe, denumirea țării de proveniență; (f) identificarea lotului sau data de producție. 2. Statele membre interzic comercializarea produselor definite la articolul 2 literele (d), (e) și (f) pe teritoriul lor dacă informațiile menționate la alineatul (1) nu sunt prezentate într-un limbaj ușor de înțeles de către cumpărătorii din statele membre unde sunt comercializate aceste produse, cu excepția cazului în care astfel de informații sunt furnizate prin alte mijloace; aceasta nu exclude prezentarea mențiunilor în cauză în mai multe limbi. 3. Mențiunile prevăzute la alineatul (1) litera (b) a treia liniuță și la alineatul (1) literele (c), (d) și (e) pot apărea și numai într-un document de însoțire. Articolul 6 1. Statele membre pot adopta măsuri la nivel național privind chestiuni care nu sunt în mod specific armonizate prin prezenta directivă, în măsura în care acestea nu interzic, obstrucționează sau restricționează libera circulație a bunurilor care sunt în conformitate cu prezenta directivă. 2. Statele membre informează de îndată Comisia cu privire la orice astfel de măsură la nivel național în conformitate cu procedura prevăzută de Directiva 98/34/CE. Articolul 7 Comisia trebuie să fie împuternicită să adopte acte delegate în conformitate cu articolul 8 cu privire la modificările la anexele I și II pentru a ține cont de evoluția standardelor internaționale în domeniu și de progresul tehnic. Articolul 8 1. Competența de a adopta acte delegate este conferită Comisiei în condițiile prevăzute în prezentul articol. 2. Competența de a adopta actele delegate menționate la articolul 7 este conferită Comisiei pentru o perioadă nedeterminată de la (...). (Oficiul pentru Publicații va completa data intrării în vigoare a prezentului act). 3. Delegarea competențelor prevăzută la articolul 7 poate fi revocată în orice moment de către Parlamentul European sau de către Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare. 4. De îndată ce adoptă un act delegat, Comisia îl notifică simultan Parlamentului European și Consiliului. 5. Un act delegat adoptat în temeiul articolului 7 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu două luni la inițiativa Parlamentului European sau a Consiliului. Articolul 9 1. Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 31 martie 2015 cel mai târziu. Statele membre comunică Comisiei textul acestor acte. Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri. 2. Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă. Articolul 10 Directiva 83/417/CEE se abrogă. Trimiterile la directiva abrogată se consideră trimiteri la prezenta directivă și se interpretează în conformitate cu tabelul de corespondență din anexa III. Articolul 11 Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene. Articolul 12 Prezenta directivă se adresează statelor membre. Adoptată la Bruxelles, Pentru Parlamentul European Pentru Consiliu Președintele Președintele [1] Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora [2] Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare. [3] Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor [4] Regulamentul (CE) nr. 1332/2008 al Parlamentului European și al Consiliului din 16 decembrie 2008 privind enzimele alimentare și de modificare a Directivei 83/417/CEE a Consiliului, a Regulamentului (CE) nr. 1493/1999 al Consiliului, a Directivei 2000/13/CE, a Directivei 2001/112/CE a Consiliului și a Regulamentului (CE) nr. 258/97 [5] Regulamentul (CE) nr. 1333/2008 al Parlamentului European și al Consiliului din 16 decembrie 2008 [6] Codex Stan 290-1995. [7] JO C , , p. . [8] Directiva 83/417/CEE a Consiliului din 25 iulie 1983 de apropiere a legislațiilor statelor membre privind anumite lactoproteine (cazeină și cazeinați) destinate consumului uman (JO L 237, 26.8.1983, p. 25). [9] Standardul 290-1995 http://www.codexalimentarius.org/standards/en/ [10] Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (JO L 165, 30.4.2004, p. 1). [11] Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1). [12] Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora (JO L 109, 6.5.2000, p. 29). [13] Regulamentul (CE) nr. 1333/2008 al Parlamentului European și al Consiliului din 16 decembrie 2008 privind enzimele alimentare (JO L 354, 31.12.2008, p. 16). [14] Regulamentul (CE) nr. 1332/2008 al Parlamentului European și al Consiliului din 16 decembrie 2008 privind enzimele alimentare și de modificare a Directivei 83/417/CEE a Consiliului, a Regulamentului (CE) nr. 1493/1999 al Consiliului, a Directivei 2000/13/CE, a Directivei 2001/112/CE a Consiliului și a Regulamentului (CE) nr. 258/97 (JO L 354, 31.12.2008, p. 7). [15] Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice (JO L 204, 21.7.1998, p. 37) ANEXA I CAZEINELE COMESTIBILE I. STANDARDE APLICABILE CAZEINEI ACIDE COMESTIBILE (a) Factori importanți privind compoziția 1. Conținut maxim de apă 12,0 % din greutate 2. Conținutul minim de proteină de lapte calculat pe extractul uscat 90 % din greutate din care conținut minim de cazeină 95 % din greutate 3. Conținutul maxim de grăsime din lapte calculat pe extractul uscat 2,0 % din greutate 4. Aciditatea titrabilă maximă exprimată în ml de soluție decinormală de hidroxid de sodiu per g 0,27 5. Conținutul maxim de cenușă (inclusiv P2O5) 2,5 % din greutate 6. Conținutul maxim de lactoză anhidră 1 % din greutate 7. Conținutul maxim de sedimente (particule arse) 22,5 mg în 25 g (b) Contaminanți Conținutul maxim de plumb 1 mg/kg (c) Impurități Corpuri străine (precum particule de lemn, metal, fragmente de păr sau insecte) nul în 25 g (d) Adjuvanți tehnologici și culturi de bacterii (i) —acid lactic —acid clorhidric —acid sulfuric —acid citric —acid acetic —acid ortofosforic (ii) —zer —culturi de bacterii care produc acid lactic (e) Caracteristici organoleptice 1. Miros: lipsit de mirosuri străine 2. Aspect: Culoarea variază de la alb la crem; produsul nu trebuie să conțină vreun bulgăre care să nu cedeze la apăsarea ușoară. II. STANDARDE APLICABILE CAZEINEI CHEAG COMESTIBILE (a) Factori importanți privind compoziția 1. Conținut maxim de apă 12 % m/m 2. Conținutul minim de proteină de lapte calculat 84 % din greutate pe extract uscat din care conținutul minim de cazeină 95 % din greutate 3. Conținutul maxim de grăsime din lapte calculat pe extract uscat 2 % din greutate 4. Conținutul maxim de cenușă (inclusiv P2O5) 7,50 % din greutate 5. Conținutul maxim de lactoză anhidră 1 % din greutate 6. Conținutul maxim de sedimente (particule arse) 22,5 mg în 25 g (b) Contaminanți Conținutul maxim de plumb 1 mg /kg (c) Impurități Corpuri străine (precum particule de lemn, metal, fragmente de păr sau insecte) nul în 25 g (d) Adjuvanți tehnologici -cheag care îndeplinește cerințele Regulamentului (CE) nr. 1332/2008; -alte enzime de coagulare a laptelui care îndeplinesc cerințele Regulamentului (CE) nr. 1332/2008. (e) Caracteristici organoleptice 1. Miros: lipsit de mirosuri străine 2. Aspect: Culoarea variază de la alb la crem; produsul nu trebuie să conțină vreun bulgăre care să nu cedeze la apăsarea ușoară. ANEXA II CAZEINAȚII COMESTIBILI STANDARDE APLICABILE CAZEINAȚILOR COMESTIBILI (a) Factori importanți privind compoziția 1. Conținut maxim de apă 8 % din greutate 2. Conținutul minim de proteine din lapte calculat pe extract uscat 88 % din greutate 3. Conținutul maxim de grăsime din lapte calculat pe extract uscat 2,0 % din greutate 4. Conținutul maxim de lactoză anhidră 1,0 % din greutate 5. valoare pH 6,0 la 8,0 6. Conținutul maxim de sedimente (particule arse) 22,5 mg în 25 g (b) Contaminanți Conținutul maxim de plumb 1 mg /kg (c) Impurități Corpuri străine (precum particule de lemn, metal, fragmente de păr sau insecte) nul în 25 g (d) Adjuvanți tehnologici (agenți neutralizanți și de tamponare facultativi) hidroxizi sodiu carbonați potasiu de calciu fosfați amoniu citrați magneziu (e) Caracteristici 1 Miros: arome și mirosuri străine foarte slabe. 2. Aspect: Culoarea variază de la alb la crem; produsul nu trebuie să conțină vreun bulgăre care să nu cedeze la apăsarea ușoară. 3. Solubilitate: solubil aproape în totalitate în apă distilată, cu excepția cazeinatului de calciu. ANEXA III Tabel de corespondență Directiva 83/417/CEE a Consiliului || Prezenta directivă Articolul 1 || Articolele 1 și 2 Articolul 2 || Articolul 3 Articolul 3 || Articolul 4 Articolul 4 alineatul (1) || Articolul 5 alineatul (1) Articolul 4 alineatul (2) primul paragraf || Articolul 5 alineatul (2) -Articolul 4 alineatul (2) al doilea paragraf || Articolul 5 alineatul (3) Articolul 5 || Articolul 2 literele (a) și (b) - || Articolul 6 alineatul (1) Articolul 6 alineatul (1) || Articolul 6 alineatul (2) Articolul 6 alineatul (2) || Articolul 6 alineatul (3) Articolul 7 || - Articolul 8 || - Articolul 9 || - Articolul 10 || - Articolul 11 || - - || Articolul 7 - || Articolul 8 Articolul 12 || Articolul 9 - || Articolul 10 - || Articolul 11 Articolul 13 || Articolul 12 Anexa I secțiunea I || Articolul 2 literele (d) și (e) Anexa I secțiunea II || Anexa I secțiunea I Anexa I secțiunea III || Anexa I secțiunea II Anexa II secțiunea I || Articolul 2 litera (f) Anexa II secțiunea II || Anexa II - || Anexa III